CELEX: 32006D0978
Language: da
Date: 2006-12-19 00:00:00
Title: 2006/978/EF: Rådets beslutning af 19. december 2006 om videreførelse af den særlige ansporende ordning for bæredygtig udvikling og god regeringsførelse for Republikken El Salvador efter den 1. januar 2007

21.12.2006   
            
            
               DA
            
            
               Den Europæiske Unions Tidende
            
            
               L 365/86
            
         
      RÅDETS BESLUTNING
   
   af 19. december 2006
   om videreførelse af den særlige ansporende ordning for bæredygtig udvikling og god regeringsførelse for Republikken El Salvador efter den 1. januar 2007
   (2006/978/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til Rådets forordning (EF) nr. 980/2005 af 27. juni 2005 om anvendelse af et arrangement med generelle toldpræferencer (1), særlig artikel 9, stk. 2,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Ved Kommissionens afgørelse 2005/924/EF (2) af 21. december 2005 blev El Salvador optaget på listen over begunstigede lande, som opfylder betingelserne for den særlige ansporende ordning for bæredygtig udvikling og god regeringsførelse, jf. forordning (EF) nr. 980/2005 for perioden 1. januar 2006 til 31. december 2008.
            
         
               (2)
            
            
               I henhold til nævnte forordning skal Rådet træffe afgørelse om, hvorvidt den særlige ansporende ordning for bæredygtig udvikling og god regeringsførelse efter den 1. januar 2007 skal indrømmes lande, der er stillet overfor særlige forfatningsmæssige hindringer i forbindelse med ratificering af højst to af de seksten konventioner, der er opført i del A i bilag III til nævnte forordning.
            
         
               (3)
            
            
               I overensstemmelse med nævnte forordning har Kommissionen forelagt Rådet en rapport om opfyldelsen af de af El Salvadors afgivne tilsagn i henhold til nævnte forordning og det foreslås, at den særlige ansporende ordning videreføres efter den 1. januar 2007 —
            
         VEDTAGET FØLGENDE BESLUTNING:
   Eneste artikel
   Republikken El Salvador er fortsat omfattet af den særlige ansporende ordning for bæredygtig udvikling og god regeringsførelse i artikel 1 i forordning (EF) nr. 980/2005 fra den 1. januar 2007 til den 31. december 2008.
   Denne beslutning er rettet til medlemsstaterne.
   
      Udfærdiget i Bruxelles, den 19. december 2006.
      
         
            På Rådets vegne
         
         J. KORKEAOJA
         
         
            Formand
         
      
   
   
      (1)  EUT L 169 af 30.6.2005, s. 1.
   
      (2)  EUT L 337 af 22.12.2005, s. 50.